Коми Республикаса Юралысь Вячеслав Гайзер чорыда тшöктiс могмöдны оланiнöн Великöй Отчественнöй войнаса нуждайтчысь ветеранъясöс.

«Победа лунöдз колис тöлысьысь этшаджык нин. И миян медся ыджыд мог – збыльмöдны Россия Федерацияса Президентлысь Индöд да могмöдны оланiнöн Великöй Отечественнöй войнаса став нуждайтчысь ветеранöс. Ставлы колö гöгöрвоны, Муниципальнöй юкöнъясса юралысьяслы медводз, мый миян страналысь тайö зэв ыджыд, тöдчана лунсö быд нуждайтчысь ветеранлы быть колö пасйыны благоустроитöм патераын! И миянлы тайöс колö збыльмöдны», - висьталiс Коми Республикаса Юралысь Коми Республикаса ветеранъяслöн организацияяслöн Координационнöй Сöвет заседание вылын.

Тайöс збыльмöдöм вылö миян ставыс эм. Ветеранъясöс оланiнöн могмöдöм вылö федеральнöй бюджетысь воис 300 миллион шайтысь унджык сьöм. Нуждайтчысь ветеранъяслöн списокыс эм Йöзлы социальнöй отсöг сетан агентствоын. Каръясын да районъясын став юрнуöдысьлы стöча тшöктöма уджавны быд ветеранкöд. Жаль, найö колисны зэв нин этшаöн. Колö ветлыны да ас синмöн видзöдлыны, кутшöм условиеясын олöны нуждайтчысь ветеранъяс. Мыйла ми тöдмалам йöзöс юöртан средствоясысь, прокуратураысь, мый ветеранъяслысь мытшöдъяссö кытöнсюрö оз решайтны.

Колö, медым быд ветеран гöгöрвоис, мый Победа лун кежлö дасьтысьöмыс эз коль сёрниöн, мый налы став кöсйысьöмсö лоö збыль пöртöма олöмö. Кора торйöн видзöдны та бöрся Коми Республикаса Юралысьöс вежысь Константин Ромадановлы», - тöдчöдiс В.Гайзер.